wickkiey/tamil-wikipedia-chunked huggingface dataset:
# காங்கரா இராச்சியம்

**காங்கரா இராச்சியம்** (*Kangra-Lambagraon*), பிரித்தானிய இந்தியாவின் ஆட்சியின் கீழ் இருந்த இராச்சியம், தற்கால இந்தியாவின் இமாச்சலப் பிரதேசம் மாநிலத்தின் காங்ரா மாவட்டப் பகுதிகளைக் கொண்டிருந்தது.இந்த இராச்சிய ஆட்சியாளர்கள் *கடோச்* இராஜபுத்திர குலத்தினர் ஆவார்.பிரித்தானிய பஞ்சாப் மாகாணத்தின் மலைப்பிரதேசத்தில் காங்கிரா இராச்சியம் பெரியது ஆகும்.1846 லாகூர் ஒப்பந்தப்படி, காங்கிரா இராச்சியத்தை பிரித்தானியக் கிழக்கிந்திய ஆட்சியில் இணைக்கப்பட்டது.
# காங்கரா இராச்சியம்

## வரலாறு

முதலாம் ஆங்கிலேய-சீக்கியர் போர் முடிவில் 1846ல் லாகூர் ஒப்பந்தப்படி, சட்லஜ் ஆறு மற்றும் ராவி ஆற்றுக்கும் இடைப்பட்ட பகுதிகளில் இருந்த காங்கிரா இராச்சியம் உள்ளிட்ட பிற இராச்சியங்கள் பிரித்தானியக் கிழக்கிந்திய ஆட்சியில் கொண்டு வரப்பட்டது.பிரித்தானிய கம்பெனி ஆட்சியாளர்கள் காங்கரா இராச்சியத்தை தற்கால இமாச்சலப் பிரதேச மாநிலத்தின் காங்கரா மாவட்டத்துடன் இணைத்தனர்.
# எத்திலீன் முத்தயோகார்பனேட்டு

**எத்திலீன் முத்தயோகார்பனேட்டு** (*Ethylene trithiocarbonate*) என்பது C<sub>2</sub>H<sub>4</sub>S<sub>2</sub>CS என்ற மூலக்கூற்று வாய்ப்பாட்டால் விவரிக்கப்படும் [[கரிம வேதியியல் சேர்மமாகும். கரிமக் கந்தகச் சேர்மமான இச்சேர்மம் மஞ்சள் நிறத்தில் திண்மமாகக் காணப்படுகிறது. முத்தயோகார்பனேட்டுடன் 1,2-இருபுரோமோயீத்தேனைச் சேர்த்து ஆல்க்கைலேற்ற வினைக்கு உட்படுத்துவதன் மூலமாக எத்திலீன் முத்தயோகார்பனேட்டு தயாரிக்கப்படுகிறது. டெட்ராதயாபல்வேலலீன் மற்றும் இதனுடைய வழிப்பெறுதிகள் தயாரிப்பில் எத்திலீன் முத்தயோகார்பனேட்டு ஓர் இடைநிலைச் சேர்மமாக உருவாகிறது.
# மிருணாள் தாகூர்

**மிருணால் தாகூர்** (ஆங்கிலம் :Mrunal Thakur) இவர் ஒரு இந்தியத் திரைப்பட நடிகை ஆவார். இவர் இந்தி மற்றும் தெலுங்குத் திரைப் படங்களில் அதிகமாக நடித்துள்ளார். நவம்பர் 12, 2012 முதல் பிப்ரவரி 23, 2013 வரை இந்தித் தொலைக்காட்சி நாடகத் தொடரான முச்சே குச் கெகதி...யே காமோசியான், மற்றும் ஏப்ரல் 15, 2014 ஆம் ஆண்டு வெளிவந்த குங்கும் பாக்யா ஆகிய தொடர்களின் மூலம் தனது நடிப்பு வாழ்க்கையைத் தொடங்கினார். மேலும் இத்தொடர்கள் இவருக்கு சிறந்த துணை நடிகைக்கான இந்திய தொலைக்காட்சி அகாதமி விருதைப் பெற்றுத்தந்தது.
# மிருணாள் தாகூர்

## வாழ்க்கைச் சுருக்கம்

மிருணாள் தாகூர் ஆகஸ்ட் 1, 1992 ஆம் ஆண்டு அன்று மகாராட்டிரம் மாநிலம் துலே மாவட்டத்தில் மராத்தி மொழி பேசும் தம்பதியருக்கு பிறந்தார். இவர் சள்காவில் அமைந்துள்ள செயின்ட் ஜோசப் கான்வென்ட் பள்ளி மற்றும் வசந்த் விகார் உயர்நிலைப் பள்ளியிலும் பயின்றார். மிருணாள் தாகூர் அவர்கள் மும்பை சர்ச் கேட்டில் அமைந்துள்ள கிசின்சந்த் செல்லாராம் கல்லூரியில் பயிலும் சமயத்தில் தன் முதல் தொலைக்காட்சி நடிப்பு வாழ்க்கையைத் தொடங்கியக் காரணத்தால் இவர் கல்லூரியில் இருந்து பாதியிலேயே வெளியேறினார்.
# மிருணாள் தாகூர்

## திரைப்படப் பட்டியல்

### திரைப்படங்கள்

**மிருணாள் தாகூர் திரைப்பட வரவுகள்**  
| ஆண்டு | தலைப்பு | பாத்திரம் | மொழி | குறிப்புகள் |
| --- | --- | --- | --- | --- |
| 2014 | *ஹலோ நந்தன்* | ரூபி | மராத்தி மொழி |  |
| *விட்டி தன்டு* | சந்யா ஜெய்ன் |  |  |  |
| *சுராஜ்யா* | ஷோப்னா |  |  |  |
| 2018 | *லவ் சேனியா* | சேனியா | இந்தி |  |
| 2019 | *சூப்பர் 30* | சுப்ரியா |  |  |
| *பத்லா ஹவுஸ்* | சொப்னா யாதவ் |  |  |  |
| 2020 | *கோஸ்ட் ஸ்டேரி* | ஐராவதி "ஐரா" கபூர் | கரண் ஜோஹர் பகுதி |  |
| 2021 | *தூஃபான்* | அனன்யா பிரபு அலி |  |  |
| *தமாக்கா* | சௌமியா மெஹ்ரா |  |  |  |
| 2022 | *ஜெர்சி* | வித்யா ராவ் தல்வார் |  |  |
| *சீதா ராமம்* | சீதா மகாலட்சுமி/இளவரசி நூர்ஜகான் | தெலுங்கு |  |  |
| *ஜஹான்* | கஜல் | இந்தி | குறும்படம் |  |
| 2023 | *செல்பி* | அறியப்படவில்லை | "குடியே நீ தேறி" என்ற பாடலுக்கு சிறப்புத் தோற்றம் " |  |
| *கும்ரா* | சிவானி மாதூர் |  |  |  |
| *லஸ்ட் ஸ்டோரிஸ் 2* | வேதா கௌஷல் | ஆர். பால்கி பகுதி |  |  |
| *ஆன்க் மிச்சோலி* | பரோ சிங் |  |  |  |
| *பிப்பா* | பிப்பா ராதா மேத்தா |  |  |  |
| *ஹாய் நானா* | யஷ்னா/வர்ஷா | தெலுங்கு |  |  |
| 2024 | *தி ஃபேமிலி ஸ்டார்* | இந்தேஸ்வரி ரெட்டி அல்லது இந்து |  |  |
| *கல்கி 2898 கி.பி* | திவ்யா | கௌரவத் தோற்றம் |  |  |
| பூஜா | இந்தி | பின்று-தயாரிப்பு |  |  |
| 2025 | படப்பிடிப்பில் |  |  |  |
| படப்பிடிப்பில் |  |  |  |  |
| படப்பிடிப்பில் | } |  |  |  |
# மிருணாள் தாகூர்

## திரைப்படப் பட்டியல்

### தொலைக்காட்சி

- ''ஏதேனும் குறியீடு குறிப்பிடாத நிகழ்ச்சிகள் அனைத்தும் இந்தி மொழியிலேயே இருக்கும்"  
**மிருணாள் தாகூர் தொலைக்காட்சி பங்குகள்**  
| ஆண்டு | தலைப்பு | பாத்திரம் | குறிப்புகள் |  |
| --- | --- | --- | --- | --- |
| 2012 – 2013 | *முஜ்சே குச் கெஹ்தி...யே காமோஷியான்* | கௌரி போன்ஸ்லே |  |  |
| 2013 | *அர்ஜுன்* | சாக்சி ஆனந்த் |  |  |
| 2014–2016 | *இனிய இரு மலர்கள்* | புல்புல் அரோரா கண்ணா |  |  |
| 2014 | *பாக்ஸ் கிரிக்கெட் லீக் 1* | போட்டியாளர் | குழு: மும்பை வாரியர்ஸ் |  |
| 2015 | "நாச் பாலியே'' | போட்டியாளர் | 8வது இடம் |  |
| 2016 | ''சௌபாக்கியலட்சுமி" | தன்னிச்சை | விருந்தினர் |  |
| ''தியுல் அண்டு மபக் யுல் ரிபோர்ன்" | தன்னிச்சையாக | இந்தோனேசியான் தெலைக்காட்சி நிகழ்ச்சி; விருந்தினர் |  |  |
| 2017 | *நாடின்* | தாரா | இந்தோனேசியான் தெலைக்காட்சி நிகழ்ச்சி; சிறப்பு விருந்தினர் |  |
| 2023 | *மேட் இன் ஹெவன் 2* | ஆதிரா ஆர்யா | அதியம்: "அழகு மற்றும் கோரமா" | } |
# மிருணாள் தாகூர்

## திரைப்படப் பட்டியல்

### இசைக் காணொளிகள்

| 2020 | "கால்லன் கோரியா" | தவானி பானுஷாலி, தஸ் |
| --- | --- | --- |
| 2021 | "பேட் பாய் எக்ஸ் பேட் கேர்ள்" | நிகிதா காந்தி, பாட்ஷா |
| "ஐசே நா சோரோ" | குரு இரந்தவா | } |
# மிருணாள் தாகூர்

## விருதுகள் மற்றும் முன்மொழிதல்கள்

**மிருணாள் தாகூர் பெற்ற விருதுகள் மற்றும் பரிந்துரைகள்**  
| ஆண்டு | விருது | வகை | பணி | முடிவு |
| --- | --- | --- | --- | --- |
| 2015 | இந்தியன் தொலைக்காட்சி அகாதமி விருதுகள் | சிறந்த துணை நடிகை | *குங்கும் பாக்யா* |  |
| தங்க விருதுகள் | சிறந்த துணை நடிகை |  |  |  |
| 2016 |  |  |  |  |
| 2017 | *பாலிவுட் விருதுகள்* | ''இமொசி மிலுவப்-லுவப்" | ''நாதின்" |  |
| 2018 | இலண்டன் இந்தியத் திரைப்படத் திருவிழா | சிறந்த புதுமுகம் விருது | *லவ் சோனியா* |  |
| 2019 | தங்க விருதுகள் | இந்திய சின்னத்திரையில் இருந்து திரைப்படங்களுக்கு வளர்ந்து வரும் நட்சத்திரம் |  |  |
| 2020 | திரை விருதுகள் | மிகவும் நம்பிக்கையளிக்கிற புதுமுகம் - பெண் | ''சூப்பர் 30" |  |
| 2021 | லோக்மத் பாணி விருதுகள் | மிகவும் ஒய்யாரி வளர்ந்து வரும் நட்சத்திரம் |  |  |
| 2022 | மிகவும் பாணி இலிலை மாற்றுபவர் |  |  |  |
| 2023 | மெல்பேர்ணின் இந்தியத் திரைப்படத் திருவிழா | சினிமாவின் பன்முகத்தன்மை விருது |  |  |
| தென்னிந்திய சர்வதேசத் திரைப்பட விருதுகள் | சிறந்த நடிகை – தெலுங்கு | *சீதா ராமம்* |  |  |
| சிறந்த நடிகை விமர்சகர்கள் விருது-தெலுங்கு |  |  |  |  |
| சிறந்த அறிமுக நாயகி – தெலுங்கு |  |  |  |  |
| தென்னிந்திய பிலிம்பேர் விருதுகள் | சிறந்த நடிகை-தெலுங்கு |  |  |  |
| 2023 - பிலிம்பேர் மேஊசே விருதுகள் | குறும்படத்துக்கான சிறந்த நடிகை | ''சகான்" |  |  |
| 2024 | பிங்க்வில்லாவின் திரை மற்றும் உடை சாயல்கள் விருதுகள் | ஆண்டிற்கான மிகவும் பாணி புதுப்பாங்குக் காட்டி |  |  |
| தென்னிந்திய பிலிம்பேர் விருதுகள் | சிறந்த நடிகை – தெலுங்கு | *ஹாய் நானா* |  |  |
| தென்னிந்திய சர்வதேசத் திரைப்பட விருதுகள் | சிறந்த நடிகை – தெலுங்கு |  |  |  |
| சிறந்த நடிகைக்கான விமர்சகர்கள் விருது– தெலுங்கு |  |  |  |  |
| ஐ.ஐ.எஃப்.ஏ திருவிழா | சிறந்த நடிகை – தெலுங்கு |  |  |  |
| 2024 | பிலிம்பேர் ஓ.டி.டி விருதுகள் | வலைதள அசல் திரைப்படத்திற்கான சிறந்த நடிகர் - (பெண்) | *பிப்பா* | } |
# எர்னஸ்ட் ஜே. எச். மெக்கே

**எர்னஸ்ட் ஜான் ஹென்றி மேக்கே** (*Ernest J. H. Mackay*, 5 யூலை 1880 &#x2013; 2 அக்டோபர் 1943) என்பவர் பிரிட்டீசின் பிரிஸ்டலில் இருந்து வந்த தொல்லியலாளர் ஆவார். இவர் மொகெஞ்சதாரோ மற்றும் சிந்து சமவெளி நாகரிகத்தைச் சேர்ந்த பிற தளங்களில் அகழ்வாராய்ச்சி மற்றும் ஆய்வுகள் செய்ததற்கு பெயர் பெற்றவர்.
# எர்னஸ்ட் ஜே. எச். மெக்கே

## துவக்ககால வாழ்க்கை

எர்னஸ்ட் ஜான் ஹென்றி மேக்கே பிரிஸ்டலில் பிறந்தார். இவர் பிரிஸ்டல் கிராமர் பள்ளி மற்றும் பிரிஸ்டல் பல்கலைக்கழகத்தில் பி.ஏ., எம். ஏ மற்றும் டி. எல். ஐ. டி. பட்டங்களைப் பெற்றார்.  
இவர் டோரதி மேக்கேவை 1912 இல் திருமணம் செய்துகொண்டார். டோரதி மேக்கோ பி.ஏ பட்டம் மற்றும் விலங்கியலில் பி. எஸ். சி ஆகிய பட்டங்களைப் பெற்ற யு. சி. எல் பட்டதாரியாவார். இந்த இணையருக்கு இரண்டு மகன்கள் இருந்தனர். டோரதி தன் கணவரின் அகழ்வாய்வுகளில் அடிக்கடி பங்கேற்று சொந்தமாக விரிவாக வெளியிட்டார்.  
1907 மற்றும் 1912 க்கு இடையில், மேக்கே எகிப்தில் தொல்லியல் அகழ்வாய்வுகளை மேற்கொண்டார், பின்னர் எகிப்தின் தீபன் கல்லறைகளின் ஒளிப்பட ஆய்வுக்காக மூன்று ஆண்டுகள் செலவிட்டார்.  
முதல் உலகப் போரின் போது, மேக்கே எகிப்து மற்றும் பாலத்தீனத்தில் உள்ள ராயல் ஆர்மி மெடிக்கல் கார்ப்சுல் இம்பீரியல் கேமல் கார்ப்சுடன் கேப்டனாக பணியாற்றினார். 1919 ஆம் ஆண்டில், பாலத்தீனம் மற்றும் சிரியாவில் உள்ள பழங்கால நினைவுச்சின்னங்களை ஆய்வு செய்வதற்கான இராணுவ ஆணையத்தின் உறுப்பினராக இருந்தார். 1919 முதல் 1922 வரை, பாலஸ்தீன அரசாங்கத்தின் பழங்காலப் பொருட்களின் பாதுகாவலராக இருந்தார்.
# எர்னஸ்ட் ஜே. எச். மெக்கே

## புத்தகங்கள்

- Chanhu-daro excavation, 1935-36. Pub. June 1942
- Indus Civilisation
- Further Excavations At Mohenjo-daro
# எர்னஸ்ட் ஜே. எச். மெக்கே

## கட்டுரை

-
# எர்னஸ்ட் ஜே. எச். மெக்கே

## இறப்பு

இவர் 2, அக்டோபர், 1943 அன்று தனது 63 வயதில் இங்கிலாந்தின், இலண்டனில் இறந்தார்.
# சௌகதா இராய்

**சௌகதா இராய்** (*Saugata Roy*; பிறப்பு ஆகத்து 6,1946) என்பவர் திரிணாமுல் காங்கிரசு கட்சியினைச் சேர்ந்த இந்திய அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். மக்களவையில் ராய், டம் டம் மக்களவைத் தொகுதியைப் பிரதிநிதித்துவப்படுத்துகிறார். மன்மோகன் சிங் ஆட்சியில் நகர்ப்புற மேம்பாட்டுக்கான மத்திய இணை அமைச்சராகவும் பணியாற்றியுள்ளார்.
# சௌகதா இராய்

## அரசியல் வாழ்க்கை

மேற்கு வங்கத்தைச் சேர்ந்த மூத்த அரசியல்வாதியும், திரிணாமுல் காங்கிரசின் மூத்த தலைவருமான ராய், டம் டம் மக்களவைத் தொகுதியிலிருந்து முதன் முதலாக 15ஆவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர் இதே தொகுதியிலிருந்து 16ஆவது மக்களவைக்குத் தேர்ந்தெடுக்கப்பட்டார். இதற்கு முன்பு 1977இல் பராக்பூர் மக்களவைத் தொகுதியிலிருந்து தேர்ந்தெடுக்கப்பட்டார். சரண் சிங் அமைச்சரவையில் மத்தியப் பெட்ரோலியத்துறை இணை அமைச்சராகவும், 2009 முதல் 2012 வரை மன்மோகன் சிங் அமைச்சரவையில் நகர்ப்புற மேம்பாட்டுக்கான மத்திய இணை அமைச்சராகவும் இருந்தார். அலிபூர் (3 முறை தாகுரியா மற்றும் பங்காவன் தொகுதிகள்) தொகுதிகளிலிருந்து ஐந்து முறை மேற்கு வங்க மாநில சட்டப்பேரவைக்கு உறுப்பினராகத் தேர்ந்தெடுக்கப்பட்டுள்ளார்.
# சௌகதா இராய்

## சர்ச்சைகள்

உரோசு பள்ளத்தாக்கு பான்சி நிறுவன ஊழலில் ஈடுபட்டதாகத் தன் மீது பொய்யாகக் குற்றம் சாட்டியதற்காக, சனவரி 11,2017 அன்று, பாரதிய ஜனதா கட்சி மக்களவை உறுப்பினர் பாபுல் சுப்ரியோ, ராய், தபசு பால் மற்றும் மகுவா மொய்த்ரா ஆகியோருக்கு எதிராகப் புகார் அளித்தார்.
# சௌகதா இராய்

## தனிப்பட்ட வாழ்க்கை

தேசிய அறிவியல் திறமை தேடல் அறிஞரும், கொல்கத்தாவின் தூய லாரன்சு உயர்நிலைப் பள்ளி, ஜோகேஷ் சந்திர சவுத்ரி சட்டக் கல்லூரி மற்றும் கொல்கத்தாவின் மாநிலக் கல்லூரியின் முன்னாள் மாணவருமான இவர் இயற்பியலில் முதுநிலைப் பட்டம் பெற்றுள்ளார். கொல்கத்தா பல்கலைக்கழகத்தில் சட்டப் பட்டமும் பெற்றுள்ளார். இவர் அசுதோசு கல்லூரி இயற்பியல் துறையில் ஓய்வு பெற்ற பேராசிரியராகவும் உள்ளார். இவர் டோலி ராயை மணந்தார். இவரது சகோதரர் ததகதா ராய் பாரதிய ஜனதா கட்சியினைச் சேர்ந்த அரசியல்வாதி ஆவார்.
# சௌகதா இராய்

## பதவிகள் வகித்தவர்

- உறுப்பினர், பொதுத்துறை நிறுவனங்களின் குழு (14 ஆகத்து 2014-30 ஏப்ரல் 2016)
- உறுப்பினர், விதிகள் குழு (1 செப்டம்பர் 2014)
- உறுப்பினர், நிதித்துறை நிலைக் குழு (1 செப்டம்பர் 2014)
- உறுப்பினர், ஆலோசனைக் குழு, பாதுகாப்பு அமைச்சகம் (1 செப்டம்பர் 2014)
- உறுப்பினர், இலாப அலுவலகத்திற்கான கூட்டுக் குழு (11 டிசம்பர் 2014)
- உறுப்பினர், நாடாளுமன்ற வளாகத்தில் பாதுகாப்பு தொடர்பான கூட்டுக் குழு (29 ஏப்ரல் 2015)
- பொதுச் செயலாளர், மேற்கு வங்க மாநில சத்ரா பரிசத் (1967-1969)
- பொதுச் செயலாளர், மேற்கு வங்கப் பிரதேசக் காங்கிரசு குழு (1973-1977)
# ஜோகேசு சந்திர சவுத்ரி சட்டக் கல்லூரி

**ஜோகேசு சந்திர சவுத்ரி சட்டக் கல்லூரி** (*Jogesh Chandra Chaudhuri Law College*) என்பது தெற்கு கொல்கத்தாவில் உள்ள ஓர் அரசு நிதியுதவி பெறும் சட்டக் கல்லூரி ஆகும். இது சட்டத்தில் பட்டப்படிப்புகளை வழங்குகிறது. இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது. 1970ஆம் ஆண்டில், சிறி ரணதேப் சவுத்ரி மற்றும் அவரது குடும்ப உறுப்பினர்களின் முன்முயற்சி மற்றும் நிதி பங்களிப்பு மற்றும் பிற சட்ட வல்லுநர்களின் தீவிர ஒத்துழைப்புடன், கல்லூரியின் முதல் ஆளும் குழுவை உருவாக்கியது. ஜோகேசு சந்திர சவுத்ரி சட்டக் கல்லூரி, சவுத்ரி அறக்கட்டளையால் நிறுவப்பட்டது. இந்தியாவின் விடுதலைப் போராட்டத்தில் ஈடுபட்ட ஜோகேசு சந்திர சவுத்ரியின் நினைவாக இச்சட்டக் கல்லூரிக்குப் பெயரிடப்பட்டது.
# ஜோகேசு சந்திர சவுத்ரி சட்டக் கல்லூரி

## குறிப்பிடத்தக்க முன்னாள் மாணவர்கள்

- மம்தா பானர்ஜி, மேற்கு வங்க முதல்வர்மேற்கு வங்க முதலமைச்சர்
- சௌகதா இராய், மக்களவை உறுப்பினர்
# ஜோகேசு சந்திர சவுத்ரி கல்லூரி

**ஜோகேசு சந்திர சவுத்ரி கல்லூரி** (*Jogesh Chandra Chaudhuri College*) என்பது 1965ஆம் ஆண்டில் இந்தியாவின் மேற்கு வங்காளத்தின் கொல்கத்தாவில் நிறுவப்பட்ட ஓர் இளங்கலை கல்லூரி ஆகும். இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.
# ஜோகேசு சந்திர சவுத்ரி கல்லூரி

## துறைகள்

### அறிவியல்

- வேதியியல்
- இயற்பியல்
- கணிதம்
- கணினி அறிவியல்
- தாவரவியல்
- விலங்கியல்
- புவியியல்
- மின்னணு
- பொருளாதாரம்
# ஜோகேசு சந்திர சவுத்ரி கல்லூரி

## துறைகள்

### கலை மற்றும் வணிகம்

- வங்காள மொழி
- கல்வி
- ஆங்கிலம்
- இந்தி
- வரலாறு.
- அரசியல் அறிவியல்
- தத்துவம்
- பத்திரிக்கை
- சமூகவியல்
- வணிகம்
# ஜோகேசு சந்திர சவுத்ரி கல்லூரி

## அங்கீகாரம்

இக்கல்லூரி பல்கலைக்கழக மானியக் குழுவினால் அங்கீகரிக்கப்பட்டுள்ளது. இது தேசிய மதிப்பீடு மற்றும் தரச்சான்று அவையின் மறு அங்கீகாரத்தில் பி + + தரத்தை 2016ஆம் ஆண்டில் பெற்றது.
# கோல்மேனியா

**கோலேமேனியா** (*Colemania*) **பெனாரியோயிட்சு** என்பது ஜோலா அல்லது தக்காண வெட்டுக்கிளி என்றும் அழைக்கப்படும் இந்தியத் தீபகற்பத்தில் உள்ள ஒரே ஒரு சிற்றினமாக உள்ள *கோல்லேமேனியா* பேரினத்தைச் சேர்ந்த இறக்கைகள் இல்லாத வெட்டுக்கிளி சிற்றினமாகும். இது சில நேரங்களில் சோளம் பயிர்களுக்குச் சேதத்தை ஏற்படுத்துகிறது. இப்பேரினத்திற்கு கே. குனிகண்ணனுடன் இணைந்து ஒன்னாலிருந்து சிற்றினங்களின் வகை மாதிரிகளைப் பெற்று தென்னிந்தியாவில் உள்ள இனங்களைப் பற்றி ஆய்வு செய்த லெசுலி கோல்மேன் நினைவாகப் பெயரிடப்பட்டது. இதை எசுப்பானியா பூச்சியியல் நிபுணர் இக்னாசியோ பொலிவர் விவரித்தார்.  
இந்தச் சிற்றினம் ஒரு புதிய இனம் என்று விவரிக்கப்படுவதற்கு முன்பே மேக்சுவெல் லெப்ராய் என்பவரால் குறிப்பிடப்பட்டது. இவர் இதைத் தக்காண வெட்டுக்கிளி என்று அழைத்தார். இதே பகுதியில் காணப்படும் சிறிய *ஆர்த்தாக்ரிசு* சிற்றினங்களுடன் அடையாளங் காணுவதில் குழப்பமடையலாம்.
# கொல்கத்தா பல்கலைக்கழக இணைவுப்பெற்ற கல்லூரிகளின் பட்டியல்

**கொல்கத்தா பல்கலைக்கழக இணைவுப்பெற்ற கல்லூரிகளின் பட்டியல்** (*List of colleges affiliated to the University of Calcutta*) என்பது இந்தியாவில் மேற்கு வங்காளத்தின் கொல்கத்தாவில் அமைந்துள்ள கொல்கத்தா பல்கலைக்கழக இணைவுப் பெற்ற கல்லூரிகளின் பட்டியல் ஆகும். கொல்கத்தா பல்கலைக்கழகம் தெற்காசியாவில் பழமையான மற்றும் மிகவும் புகழ்பெற்ற கல்வி நிறுவனங்களில் இதுவும் ஒன்றாகும். இது 1857இல் நிறுவப்பட்டது. தற்போது இந்த பல்கலைக்கழகத்தின் கீழ் சுமார் 160 நிறுவனங்கள் உள்ளன. இவை பெரும்பாலும் கொல்கத்தா, ஹவுரா, ஹூக்ளி மற்றும் தெற்கு 24 பர்கனா மாவட்டங்களில் அமைந்துள்ளன.
# கொல்கத்தா பல்கலைக்கழக இணைவுப்பெற்ற கல்லூரிகளின் பட்டியல்

## இணைக்கப்பட்ட கல்லூரிகளின் பட்டியல்

இது கொல்கத்தாவில் உள்ள கல்லூரிகளின் பட்டியல்.
# கொல்கத்தா பல்கலைக்கழக இணைவுப்பெற்ற கல்லூரிகளின் பட்டியல்

## தெற்கு 24 பர்னகா மாவட்டம்

- அல் அமீன் நினைவு சிறுபான்மை கல்லூரி, பருய்பூர், தெற்கு 24 பர்கனா
- பங்கிம் சர்தார் கல்லூரி, தெங்ரா காளி, தெற்கு 24 பர்கனா
- பருய்பூர் கல்லூரி, பருய்பூர், தெற்கு 24 பர்கனா
- பங்கர் மகாவித்யாலயா, பங்கர், தெற்கு 24 பர்கனா
- பிகாசு பாரதி சட்டக் கல்லூரி, ஜோய்ராம்பூர், அம்தாலா, தெற்கு 24 பர்கனா
- பட்ஜ் பட்ஜ் கல்லூரி, பட்ஜ் பட்ஜ், தெற்கு 24 பர்கனா
- தோலா மகாவித்யாலயா, தோலா, தெற்கு 24 பர்கனா
- துருபா சந்த் ஹல்டர் கல்லூரி, தெற்கு 24 பர்கனா
- தினபந்து ஆண்ட்ரூஸ் கல்லூரி, காரியா, தெற்கு 24 பர்கனா
- பகிர் சந்த் கல்லூரி, வைரத் துறைமுகம், தெற்கு 24 பர்கனா
- ஜிபந்தலா ரோகேயா மகாவித்யாலயா, மல்லிகதி, தெற்கு 24 பர்கனா
- கே. கே. தாசு கல்லூரி, காரியா, தெற்கு 24 பர்கனா
- எல்.ஜே.டி. கல்லூரி, புன்யாகாட், சகாராகத், தெற்கு 24 பர்கனா
- குல்தாலி டாக்டர் பி .ஆர். அம்பேத்கர் கல்லூரி, குல்தாலி, தெற்கு 24 பர்கனா
- மக்ரஹத் கல்லூரி, மக்ரஹத், தெற்கு 24 பர்கனா
- மகேஷ்தலா கல்லூரி, மகேஷ்தலா, தெற்கு 24 பர்கனா
- பஞ்சூர் கல்லூரி, தெற்கு 24 பர்கனா
- பரமேசுவர் மகாவித்யாலயா (கல்வியியல்), தெற்கு 24 பர்கனா
- பாதர்பிரதிமா மகாவித்யாலயா, பாதர்பிரதிமா, தெற்கு 24 பர்கனா
- ரவீந்திர சிகா சம்மிலானி சட்டக் கல்லூரி, சுபாஷ்கிராம், தெற்கு 24 பர்கனா
- ரெய்திகி கல்வியியல் கல்லூரி, ராய்டிகி அபாத், தெற்கு 24 பர்கனா
- ரெய்திகி கல்லூரி, ரேடிகி அபாத், தெற்கு 24 பர்கனா
- இராமகிருஷ்ணா மடத்து ப்ளைண்ட் பாய்ஸ் அகாடமி, நரேந்திரபூர், தெற்கு 24 பர்கனா
- இராமகிருஷ்ணா மடத்து குடியிருப்பு கல்லூரி, நரேந்திரபூர், தெற்கு 24 பர்கனா
- சாதன் சந்திர மகாவித்யாலயா, ஹரிந்தங்கா, தெற்கு 24 பர்கனா
- சாகர் மகாவித்யாலயா, ஹரின்பரி, தெற்கு 24 பர்கனா
- சகீத் அனுரூப் சந்திர மகாவித்யாலயா, புருல், தெற்கு 24 பர்கனா
- சரிசா பி.எட் கல்லூரி, சரிஷா, தெற்கு 24 பர்கனா
- சோனார்பூர் மகாவித்யாலயா, ராஜ்பூர் சோனார்பூர், தெற்கு 24 பர்கனா
- சிராகோல் மகாவித்யாலயா, சிராகோல், தெற்கு 24 பர்கனா
- சிபானி மண்டல் மகாவித்யாலயா, நம்கானா, தெற்கு 24 பர்கனா
- சுகந்தா கல்லூரி, பங்கன்காலி, தெற்கு 24 பர்கனா
- சுந்தர்பன் அசுதோஷ் பி எட் பெண்களுக்கான கல்லூரி, தெற்கு 24 பர்கனா
- சுந்தர்பன் ஹாஜி தேசரத் கல்லூரி, பதன்காலி, தெற்கு 24 பர்கனா
- சுந்தர்பன் மகாவித்யாலயா, காக்ட்வீப், தெற்கு 24 பர்கனா
- சுசில் கர் கல்லூரி, சம்பஹாத்தி, தெற்கு 24 பர்கனா
- வித்யாநகர் கல்லூரி, வித்யாநகர், தெற்கு 24 பர்கனா
# கொல்கத்தா பல்கலைக்கழக இணைவுப்பெற்ற கல்லூரிகளின் பட்டியல்

## ஹவுரா மாவட்டம்

- பிஜாய் கிருஷ்ணா பெண்கள் கல்லூரி, ஹவுரா
- ஆசாத் ஹிந்த் பௌஸ் சுமிருதி மகாவித்யாலயா, டோம்ஜூர்
- பாக்னன் கல்லூரி, பக்னன்
- தினபந்து நிறுவனம், மந்திரால
- டாக்டர் கனைலால் பட்டாச்சார்யா கல்லூரி, சாந்த்ராகாச்சி
- கங்காபர்பூர் சிசன் மந்திர், ஹவுரா
- கங்காதர்பூர் மகாவித்யாமந்திர், கங்காதர்பூர், ஹவுரா
- ஜெய்பூர் பஞ்சனன் ராய் கல்லூரி, ஹவுரா
- லால்பாபா கல்லூரி, ஹவுரா
- நரசிங்கா தத் கல்லூரி, ஹவுரா
- பஞ்சலா மகாவித்யாலயா, ஹவுரா
- பிரபு ஜகத்பந்து கல்லூரி, அண்டுல் மௌரி
- புரஸ்-கான்பூர் ஹரிதாஸ் நந்தி மகாவித்யாலயா, கொல்கத்தா
- ராமகிருஷ்ணா மிஷன் ஷிக்ஷனமந்திரா, பேலூர், ஹவுரா
- ராமகிருஷ்ணா மிஷன் வித்யாமந்திரா, பேலூர், ஹவுரா
- ராம்சடே கல்லூரி, அம்தா
- சோவராணி நினைவுக் கல்லூரி, ஜகத்பல்லவ்பூர்
- சியாம்பூர் சித்தேசுவரி மகாவித்யாலயா, அஜோத்யா
- உதய்நாராயண்பூர் மதாபிலாதா மகாவித்யாலயா, உதய்நாராயண்பூர்
- உலுபெரியா கல்லூரி, உலுபெரியா
# கொல்கத்தா பல்கலைக்கழக இணைவுப்பெற்ற கல்லூரிகளின் பட்டியல்

## ஹூக்ளி மாவட்டம்

- பிதான் சந்திரா கல்லூரி, ரிஷ்ரா
- ஜார்ஜ் சட்டப் பள்ளி, கொன்நகர், ஹூக்ளி
- கூர்மோகன் சச்சின் மொண்டல் மகாவித்யாலயா, பைரேசுவர்பூர்
- மகிதோசு நந்தி மகாவித்யாலயா, ஜாங்கிபாரா
- சிறி அக்ரசைன் கல்லூரி, லிலுவா
- சேரம்பூர் கல்லூரி, செரம்பூர்
- சேரம்பூர் பெண்கள் கல்லூரி, சேரம்பூர்
- நாபகிராம் கீராலால் பால் கல்லூரி, கொன்நகர்
- ராஜா பேரி மோகன் கல்லூரி, உத்தரபாரா
- சுவாமி நிசாவாம்பலானந்தா பெண்கள் கல்லூரி, பத்ரகாளி
- வித்யாசாகர் மகாவித்யாலயா, மாசட்
# அச்சலைட்டு

**அச்சலைட்டு** (*Achalaite*) என்பது (Fe<sup>2+</sup>,Mn)(Ti,Fe<sup>3+</sup>,Ta)(Nb,Ta)<sub>2</sub>O<sub>8</sub> என்ற மூலக்கூற்று வாய்ப்பாட்டைக் கொண்ட ஒரு கனிமம் ஆகும். வோட்கிணைட்டு குழுவைச் சேர்ந்த இக்கனிமம் கருப்பு நிறத்தில் காணப்படுகிறது. 2013 ஆம் ஆண்டில் முதன்முதலில் கண்டறியப்பட்டது.  
ஒற்றைச்சரிவச்சுப் படிக அமைப்பில் அச்சலைட்டு படிகமாகிறது. கருப்பு நிறத்துடன் உலோக பளபளப்பைக் கொண்டுள்ளது. அச்சலைட்டின் மோவின் கடினத்தன்மை மதிப்பு 5.5 ஆகவும் ஒப்படர்த்தி 6.285 ஆகவும் உள்ளது.  
புட்பராகம்- மற்றும் தாண்டலைட்டு கனிமங்களைக் கொண்டுள்ள பெக்மாடைட்டு பாறைகளின் இடைநிலை மண்டலத்தில் அச்சலைட்டு தோன்றுகிறது. என்ற குறியீட்டால் அடையாளப்படுத்துகிறது.
# செத்தியா ஜெயா நிலையம்

**செத்தியா ஜெயா நிலையம்** (ஆங்கிலம்: *Setia Jaya Station*; மலாய்: *Stesen Setia Jaya*); சீனம்: 双威-斯迪亚再也) என்பது மலேசியா, சிலாங்கூர், மாநிலத்தில் பெட்டாலிங் ஜெயா, பண்டார் சன்வே பகுதியில் அமைந்துள்ள ஒரு கொமுட்டர் தொடருந்து நிலையம்; மற்றும் சன்வே விரைவுப் பேருந்து நிலையம் ஆகும்.  
செரி செத்தியா நிலையம் பெட்டாலிங் ஜெயாவின் பண்டார் சன்வே குடியிருப்புப் பகுதிகளில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது.
# செத்தியா ஜெயா நிலையம்

## பொது

தஞ்சோங் மாலிம்–கிள்ளான் துறைமுக வழித்தடம்; பெட்டாலிங் ஜெயா, சன்வே குடியிருப்புப் பகுதிகளில் வசிக்கும் மக்களுக்குச் சேவை செய்கிறது. இந்த நிலையம் பந்தாய் புதிய நெடுஞ்சாலையின் வடக்குப் பகுதியில் அமைந்துள்ளது.  
கேஎல் சென்ட்ரல்-தெர்மினல் இஸ்கைபார்க் (KL Sentral-Terminal Skypark Line) வழித்தடம் இந்த நிலையத்தின் வழியாக, இதே நிலையத்தையும் கடந்து செல்கிறது.  
இருப்பினும் இந்த நிலையத்தில் கொமுட்டர் தொடருந்துகள் நிற்பது இல்லை. அதற்கு பதிலாக இஸ்கைபார்க் தொடருந்துகள் (Skypark Link) அருகிலுள்ள சுபாங் ஜெயா கொமுட்டர் நிலையத்தில் (Subang Jaya Station) நின்று செல்கின்றன.
# செத்தியா ஜெயா நிலையம்

## பொது

### சுங்கை வே நிலையம்

இந்த நிலையம் முன்பு 1980-களில் **சுங்கை வே நிலையம்** *(Sungai Way Station)* என்று அழைக்கப்பட்டது. தற்போதைய செரி செத்தியா கிராமம் என்பது அருகிலுள்ள சுங்கைவே கிராமத்திலிருந்து உருவானது.  
சுங்கைவேயின் தற்போதைய பெயர் செரி செத்தியா புதுக்கிராமம் *(Seri Setia New Village)*.  
இந்த நிலையத்திற்கு அருகில் உள்ள செரி செத்தியா கொமுட்டர் நிலையத்தில் இருந்து மலேசிய கூட்டரசு நெடுஞ்சாலையின் *(Federal Highway Malaysia)* குறுக்கே சுங்கைவே கிராமத்திற்கு இணைப்புப் பாலம் உள்ளது.
# செத்தியா ஜெயா நிலையம்

## பொது

### தீர்வையற்ற தொழில்துறை மண்டலம்

கோலாலம்பூர்-கிள்ளான் நெடுஞ்சாலை; மற்றும் டாமன்சாரா-பூச்சோங் விரைவுச்சாலை சந்திப்பில் இந்த நிலையம் அமைந்துள்ளது. அத்துடன் தீர்வையற்ற தொழில்துறை மண்டலத்தின் தொழிற்சாலைகள் நடந்து செல்லும் தூரத்தில் இந்த நிலையம் அமைந்து உள்ளது.  
செரி செத்தியா நிலையம் பொதுவாக நெரிசல் நேரங்களில் பரபரப்பாக இருக்கும். ஏனெனில் இந்த நிலையம், சுங்கைவே பகுதியில் வாழும் பயணிகள், தாங்கள் தொழில் செய்யும் இடங்களுக்குச் செல்ல பெரிதும் பயன்படுத்தப்படுகிறது.  
சுங்கைவே பகுதியில் பல தொழிற்சாலைகள் உள்ளதால் தொழிற்சாலைகளுக்குச் செல்லும் தொழிலாளர்களும் இந்த நிலையத்தைப் பயன்படுத்துகின்றனர்.
# செத்தியா ஜெயா நிலையம்

## சுங்கைவே

சுங்கைவே (*Sungai Way*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள புற நகர்ப் பகுதி. SS8, SS9, SS9A ஆகிய குடியிருப்புப் பிரிவுகளை உள்ளடக்கியது. இதன் தற்போதைய பெயர் ஸ்ரீ செத்தியா *(Seri Setia)*.  
1959-ஆம் ஆண்டில், கோலாலம்பூர்-கிள்ளான் நெடுஞ்சாலை *(Federal Highway (Malaysia)* திறப்பதற்கு முன்பு இங்கு ஒரு புதிய தொழில்துறை மண்டலம் *(Sungai Way industrial zone)* நிறுவப்பட்டது. அந்த வகையில், பெட்டாலிங் ஜெயா பகுதியில் முதன்முதலில் வளர்ச்சி பெற்ற கிராமம் சுங்கைவே கிராமம் ஆகும்.
# சமரேந்திர சந்திர தேவ்

**சமரேந்திர சந்திர தேவ்** (*Samarendra Chandra Deb*) இந்தியாவைச் சேர்ந்த ஒரு நீதிபதியாவார். வங்காளத்தைச் சேர்ந்த இவர், நீதிபதி சம்பு சந்திர கோசு ஓய்வு பெற்ற பிறகு கொல்கத்தா உயர்நீதிமன்றத்தின் தலைமை நீதிபதியாக பணியாற்றினார். இவர் இசுக்காட்டிசு சர்ச் கல்லூரியிலும், கொல்கத்தா பல்கலைக்கழகத்திலும் கல்வி பயின்றார். 1983 ஆம் ஆண்டில் கொல்கத்தா உயர்நீதிமன்றத்தின் தலைமை நீதிபதியாக ஓர் ஆண்டு காலம் பணியாற்றினார்.
# முண்டாரி மொழி

**முண்டாரி** (*Mundari*) என்பது கிழக்கு இந்திய மாநிலங்களான சார்க்கண்டு, ஒடிசா மற்றும் மேற்கு வங்காளம் மற்றும் வங்காளதேசத்தின் வடக்கு ரங்க்பூர் பிரிவில் உள்ள முண்டா பழங்குடியினரால் பேசப்படும் ஆசுத்ரோ-ஆசிய மொழிக் குடும்பத்தின் முண்டா மொழியாகும். இது சந்தாளியுடன்]] நெருங்கிய தொடர்புடையது. *ரோஹிடாஸ் சிங் நாக்* என்பவர் முண்டாரி பாணியைக் கண்டுபிடித்தார். இது தேவநாகரி, ஒடியா, பெங்காலி மற்றும் இலத்தீன் எழுத்து முறைகளிலும் எழுதப்பட்டுள்ளது.
# முண்டாரி மொழி

## வரலாறு

மொழியியலாளர் *பால் சிட்வெல்*லின் (2018) கூற்றுப்படி முண்டா மொழிகள் சுமார் 4000-3500 ஆண்டுகளுக்கு முன்பு இந்தோசீனாவிலிருந்து ஒடிசாவின் கடற்கரையில் வந்து ஒடிசாவிற்கு இந்தோ-ஆரிய குடியேற்றத்திற்குப் பிறகு பரவியது.  
முன்டாரி மொழி சார்க்கண்டின் கிழக்கு சிங்பூம் மாவட்டத்தில் உள்ள ராஞ்சி, குந்தி, சராய்கேலா கர்சாவான் மற்றும் மேற்கு சிங்பும் ஆகிய இடங்களிலும், ஒடிசாவின் மயூர்பஞ்ச், கெந்துஜார், பாலேசுவர், சுந்தர்கட் போன்ற மாவட்டங்களிலும் குறைந்தது 11 லட்சம் மக்களால் பேசப்படுகிறது. மேலும் 500,000 பேர், முக்கியமாக ஒடிசா மற்றும் அசாமில், மக்கள் தொகை கணக்கெடுப்பில் "முண்டா"வை என்று பேசுவதாக பதிவு செய்யப்பட்டுள்ளது. இது முண்டாரிக்கு மற்றொரு பெயராக இருக்கலாம்.
# லக்கி மார்வாத்

**லக்கி மார்வாத்** (Lakki Marwat''), பாகிஸ்தான் நாட்டின் கைபர் பக்துன்வா மாகாணத்தின் தெற்கில் அமைந்த லக்கி மாவட்டத்தின் நிர்வாகத் தலைமையிடம் மற்றும் நகராட்சி ஆகும்கடல் மட்டத்திலிருந்து 255 மீட்டர் உயரத்தில் அமைந்த லக்கி மார்வாத் நகரத்தின் 2017ல் மொத்த மக்கள் தொகை 59,465 ஆகும். 1836ல் சீக்கியப் பேரரசர் ரஞ்சித் சிங் லக்கி மார்வாத் பகுதியை கைப்பற்றினார்.  
இந்தியாவில் கம்பெனி ஆட்சியின் போது 20 மார்ச்1849 அன்று லக்கி மாவட்டப் பகுதிகள் பஞ்சாப் மாகாணத்துடன் இணைக்கப்பட்டது.  
1947ல் இந்தியப் பிரிவினைக்குப் பிறகு இம்மாவட்டம் பாகிஸ்தானின் கைபர் பக்துன்வா மாகாணத்தின் ஒரு மாவட்டமாக அறிவிக்கப்பட்டது.
# கப்பா கதல் சட்டமன்றத் தொகுதி

**கப்பா கதல் சட்டமன்றத் தொகுதி** (हब्बा कदल विधानसभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையின் 90 தொகுதிகளில் ஒன்றாகும். கப்பா கதல் சிறநகர் மக்களவைத் தொகுதியிக்கு உட்பட்ட ஓர் சட்டமன்றத் தொகுதியாகும்.
# கப்பா கதல் சட்டமன்றத் தொகுதி

## தேர்தல் முடிவுகள்

### 2014

2014 இல் நடந்த சம்மு காசுமீர் சட்டப் பேரவைத் தேர்தலில், கப்பா கதல் தொகுதியில் சம்மு காசுமீர் தேசிய மாநாட்டு கட்சியின் வேட்பாளர் சமிம் ஃபிர்தௌஸ் 4,955 வாக்குகள் பெற்று வெற்றி பெற்றார். 2,596 வாக்குகள் பெற்று பாரதிய ஜனதா கட்சியின் வேட்பாளர் மோதி கவுல் இரண்டாம் இடத்தையும். சம்மு காசுமீர் மக்கள் சனநாயகக் கட்சியின் வேட்பாளர் சாஃபர் மெராஜ் 992 வாக்குகளுடன் மூன்றாவது இடமும், இந்திய தேசிய காங்கிரசின் வேட்பாளர் ராமன் மட்டூ 973 வாக்குகள் பெற்று நான்காம் இடத்தையும் பெற்றனர்.
# கப்பா கதல் சட்டமன்றத் தொகுதி

## தேர்தல் முடிவுகள்

### 2024

2024 இல் நடந்த சம்மு காசுமீர் சட்டமன்றத் தேர்தலில் பாரதிய ஜனதா கட்சி வேட்பாளர் அசோக் குமாரை விட 12437 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி வேட்பாளர் சமிம் ஃபிர்தௌசு கப்பா கதல் தொகுதியில் வென்றார்.
# ஏழு கிண்ணங்கள்

**ஏழு கிண்ணங்கள்** (கிரேக்கம்: φιάλας, பியாலாஸ் (Acc. pl. Π. Π) கோப்பைகள் அல்லது **குப்பிகள்** என்று வெளிப்படுத்துதல் 16 இல் குறிப்பிடப்பட்டுள்ள வாதைகளின் தொகுப்பாகும். அவை பத்மு யோவான் எழுதிய இயேசு கிறிஸ்து வெளிப்படுத்தலின் தரிசனத்தில் காணப்பட்ட அபோகாலிப்டிக் நிகழ்வுகளாக பதிவு செய்யப்பட்டுள்ளன. ஏழு தேவதூதர்களுக்கு கடவுளின் கோபத்தின் ஏழு கிண்ணங்கள் வழங்கப்படுகின்றன, ஒவ்வொன்றும் கடவுளின் கோபத்தால் நிறைந்த தீர்ப்புகளைக் கொண்டுள்ளன. கடவுளின் காலில் உள்ள இந்த ஏழு கிண்ணங்கள் ஏழு எக்காளங்களின் ஒலிக்குப் பிறகு துன்மார்க்கர்கள் மற்றும் அந்திக்கிறிஸ்துவைப் பின்பற்றுபவர்கள் மீது ஊற்றப்படுகின்றன .
# ஏழு கிண்ணங்கள்

### முதல் கிண்ணம்

இரண்டாவது கிண்ணம் கடலில் ஊற்றப்படுகிறது. கடல் இரத்தமாக மாறுகிறது, அதில் உள்ள அனைத்து உயிரினங்களும் இறந்துவிடுகின்றன.
# ஏழு கிண்ணங்கள்

### இரண்டாவது கிண்ணம்

முதல் கிண்ணம் பூமியில் ஊற்றப்படுகிறது, மேலும் மிருகத்தின் அடையாளத்தை தாங்கும் அனைவருக்கும் வலி புண்கள் ஏற்படுகின்றன.
# ஏழு கிண்ணங்கள்

### மூன்றாவது கிண்ணம்

மூன்றாவது கிண்ணம் ஆறுகள் மற்றும் நீரூற்றுகளின் மீது ஊற்றப்படுகிறது, அவை இரத்தமாக மாறுகின்றன. "நீரின் தூதர்" கடவுளின் நீதியைப் புகழ்ந்து ஒரு உரையை நிகழ்த்துகிறார், இது பலிபீடத்திலிருந்து ஒரு குரலால் எதிரொலிக்கப்படுகிறது.
# ஏழு கிண்ணங்கள்

### நான்காவது கிண்ணம்

நான்காவது கிண்ணம் சூரியனின் மீது ஊற்றப்படுகிறது. சூரியன் மக்களைச் சுட்டெரிக்கிறது, ஆனால் அவர்கள் கடவுளின் பெயரை மட்டுமே சபிக்கிறார்கள், மனந்திரும்புவதில்லை.
# ஏழு கிண்ணங்கள்

### ஐந்தாவது கிண்ணம்

ஐந்தாவது கிண்ணம் மிருகத்தின் சிம்மாசனத்தின் மீது ஊற்றப்படுகிறது. ஒரு அடர்ந்த இருள் மிருகத்தின் ராஜ்யத்தை மூழ்கடித்து விடுகிறது, துன்மார்க்கர்கள் இன்னும் மனந்திரும்பவில்லை.
# ஏழு கிண்ணங்கள்

### ஆறாவது கிண்ணம்

ஆறாவது கிண்ணம் யூப்ரடீஸ் ஆற்றின் மீது ஊற்றப்படுகிறது. "கிழக்கின் மன்னர்கள்" கடக்க அனுமதிக்கும் வகையில் நதி வறண்டு போகிறது. டிராகன், மிருகம் மற்றும் பொய்யான தீர்க்கதரிசி ஆகியோரின் வாயிலிருந்து தவளைகளின் தோற்றத்துடன் மூன்று அசுத்த ஆவிகள் வருகின்றன, ஒவ்வொன்றும் ஒன்று. தூய்மையற்றவை என்று குறிப்பிடப்படும் இந்த ஆவிகள் (நுகர்வுக்கு தகுதியற்றவை என்று பொருள்) அர்மகெதோன் போரின்போது நல்ல சக்திகளுக்கு எதிராகப் போராட உலக நாடுகளைச் சேகரிக்க அற்புதங்களைச் செய்கின்றன. "இதோ, நான் திருடனைப் போல வருகிறேன்" என்று ஒரு குரல் கூறுவதால் பார்வை தடைபடுகிறது, மேலும் விசுவாசிகளை விழிப்புடன் இருக்க வலியுறுத்துகிறது.  
இயேசு சிலுவையில் அறையப்பட்ட நேரத்தில் ஏற்கனவே வென்றதால், இந்த வசனங்களில் பெரிய எஸ்கட்டாலஜிக்கல் போர் விவரிக்கப்படவில்லை என்று பிற விவிலிய அறிஞர்கள் நம்புகிறார்கள்.
# ஏழு கிண்ணங்கள்

### ஏழாவது கிண்ணம்

ஏழாவது கிண்ணம் காற்றில் ஊற்றப்படுகிறது. சிங்காசனத்திலிருந்து ஒரு பெரிய சத்தம் உண்டானது. இடிமுழக்கமும் மின்னலும் உண்டாகி, பூகம்பமும் உலகத்தின் பட்டணங்களை அழித்து, அந்தப் பெரிய பட்டணத்தை மூன்று பங்காகப் பிரிக்கிறது. தீவுகளும் மலைகளும் அழிக்கப்பட்டுள்ளன, மேலும் ஒவ்வொரு தாலந்து எடையுள்ள ஆலங்கட்டி மழை பூமியில் விழுகிறது. மக்கள் தொடர்ந்து கடவுளை சபிக்கின்றனர்.
# சனாபோரா சட்டமன்றத் தொகுதி

**சனாபோரா சட்டமன்றத் தொகுதி** (चनापोरा विधानसभा) என்பது இந்தியாவின் வட மாநிலமான சம்மு காசுமீரின் காசுமீர் சட்டப் பேரவையில் உள்ள 90 தொகுதிகளில் ஒன்றாகும். சனாபோரா சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். சனாபோரா சிறீநகருக்கு அருகில் அமைந்துள்ளது. சனாபோராவில் வசிப்பவர்கள் பேசும் உள்ளூர் மொழி காஷ்மீரி ஆகும்.
# சனாபோரா சட்டமன்றத் தொகுதி

## தேர்தல் முடிவுகள்

2024 இல் நடந்த சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் முசுதக் குரு 5688 வாக்குகள் அதிகம் பெற்று சனாபோராவில் வெற்றி பெற்றார்.
# சனாபோரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2024 | முசுதக் குரு | } |
# அனிலைட்டு

**அனிலைட்டு** (*Anilite*) என்பது Cu<sub>7</sub>S<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சப்பான் நாட்டின் அகிதா மாநிலத்திலுள்ள அனி சுரங்கத்தில் இக்கனிமம் கண்டறியப்பட்டது. கண்டுபிடிக்கப்பட்ட இடத்தின் நினைவாக கனிமத்திற்கு அனிலைட்டு எனப் பெயரிடப்பட்டது.  
பன்னாட்டு கனிமவியல் சங்கம் அனிலைட்டு கனிமத்தை Ani என்ற குறியீட்டால் அடையாளப்படுத்துகிறது.
# சாதிபல் சட்டமன்றத் தொகுதி

**சாதிபல் சட்டமன்றத் தொகுதி** (जादीबल विधान सभा) என்பது சம்மு காசுமீர் மாநிலத்தின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும்**.** இது சிறிநகர் மாவட்டத்தில் உள்ள ஈத்கா, வடக்கு சிறிநகர் மற்றும் கன்யார் தாலுகாக்களின் பகுதிகளை உள்ளடக்கியது. இது சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சாதிபல் சட்டமன்றத் தொகுதி

## தேர்தல் முடிவுகள்

2024 இல் நடந்த சம்மு காசுமீர் சட்டமன்ற தேர்தலில் சம்மு காசுமீர் தேசிய மக்களின் மாநாட்டு கட்சி வேட்பாளர் அபித் உசைன் அன்சாரியை விட 22189 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி வேட்பாளர் தன்வீர் சாதிக் சாதிபல் தொகுதியில் வெற்றி பெற்றார்.
# சாதிபல் சட்டமன்றத் தொகுதி

## சட்டப் பேரவை உறுப்பினர்கள்

| 1996 | சாதிக் அலி | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 2002 | சாசகான் தர் | சுயேச்சை (அரசியல்) |
| 2008 | பீர் அஃபாக் அகம்மது | ஜம்மு காஷ்மீர் தேசிய மாநாட்டு கட்சி |
| 2014 | அபித் உசைன் அன்சாரி |  |
| 2024 | தன்வீர் சாதிக் |  |
# ஆச்சார்யா கிரிசு சந்திர போசு கல்லூரி

**ஆச்சார்யா கிரிசு சந்திரபோசு கல்லூரி** (*Acharya Girish Chandra Bose College*) முன்பு பங்கபாசி வணிகக் கல்லூரி என்று அழைக்கப்பட்டது, 1964இல் இந்தியாவின் மேற்கு வங்காளத்தின் கொல்கத்தாவில் நிறுவப்பட்ட ஓர் இளநிலை கலை அறிவியல் கல்லூரி ஆகும். பங்கபாசி வணிகக் கல்லூரி 2005ஆம் ஆண்டில் பங்கபாசி கல்லூரியின் நிறுவனர் பெயரில் மறுபெயரிடப்பட்டது.
# ஆச்சார்யா கிரிசு சந்திர போசு கல்லூரி

## துறைகள்

### கலை மற்றும் வணிகம்

- வங்காள மொழி
- ஆங்கிலம்
- சமசுகிருதம்
- வணிகம்-கணக்கியல் மற்றும் நிதி
# ஆச்சார்யா கிரிசு சந்திர போசு கல்லூரி

## அங்கீகாரம்

ஆச்சார்யா கிரிசு சந்திரபோசு கல்லூரி புது தில்லியிலுள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.
# சன்வே விரைவுப் பேருந்து வழித்தடம்

**சன்வே விரைவுப் பேருந்து வழித்தடம்** அல்லது **பிஆர்டி சன்வே வழித்தடம்** (ஆங்கிலம்: *BRT Sunway Line* (**BRT**); மலாய்: *BRT Laluan Sunway*); சீனம்: 双威BRT线) என்பது மலேசியா, சிலாங்கூர், மாநிலத்தின் பெட்டாலிங் ஜெயா பகுதியில் அமைந்துள்ள ஒரு விரைவுப் பேருந்து வழித்தடம் ஆகும்.  
இந்த வழித்தடம் கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் *(Klang Valley Integrated Transit System)* ஒரு பகுதியாகச் செயல்படுகிறது.  
உலகின் முதல் முழு மின்சார விரைவுப் பேருந்துச் சேவை என்றும் பெயர் பெற்றுள்ளது.  
இந்த வழித்தடம் ரேபிட் கேஎல் பேருந்து நிறுவனத்தால் இயக்கப்படுகிறது; மற்றும் பண்டார் சன்வே மற்றும் சுபாங் ஜெயாவில் மக்கள் அதிக அடர்த்தியான பகுதிகளுக்கு சேவை செய்வதற்காக 2015-இல் அறிமுகப்படுத்தப்பட்டது.
# சன்வே விரைவுப் பேருந்து வழித்தடம்

## பொது

### விளக்கம்

**BRT** - *Bus Rapid Transit* - **பிஆர்டி** பேருந்து சேவை  
**பிஆர்டி பேருந்துகள்** *(BRT Sunway Line Buses)* சாதாரண சாலைப் போக்குவரத்துடன் தங்கள் பாதைகளைப் பகிர்ந்து கொள்வதில்லை. அவற்றுக்கென்று சிறப்பான உயர்மட்டப் பாதைகள் உள்ளன.  
விரைவுத் தொடருந்து போக்குவரத்திற்கு வழங்கப்பட்டு இருக்கும் உயர்த்தப்பட்ட வழித்தடத்தைப் போன்று இந்தப் பேருந்துகளுக்கும் பாதைகள் வழங்கப்பட்டுள்ளன.  
இருப்பினும், ரேபிட் பேருந்துகளைத் தவிர மற்ற பேருந்து நடத்துனர்களுக்கு உயர்த்தப்பட்ட வழித்தடத்தைப் பயன்படுத்த உரிமை வழங்கப்படவில்லை. மற்றும் உயர்த்தப்பட்ட வழித்தடத்தைப் பயன்படுத்த வேறு மாற்றுவழிச் சரிவுப் பாதைகளும் இல்லை.
# சன்வே விரைவுப் பேருந்து வழித்தடம்

## பொது

### வழித்தட அமைப்புமுறை

நெரிசலைத் தவிர்க்கவும்; அதிக அளவிலான பயணிகள் எளிய முறையில் பேருந்துகளைப் பயன்படுத்துவதற்காகவும் இந்தச் சிறப்பு வழித்தட அமைப்புமுறை பயன்பாட்டில் உள்ளது.  
இருப்பினும், இந்தப் பேருந்து அமைப்பு முறைமை; செரி செத்தியா கொமுட்டர் நிலையத்திற்கும் மற்றும் யுஎஸ்ஜே 7 நிலையத்திற்கும் இடையேயான 5.4 கிமீ (3.4 மைல்) பாதையில் மட்டுமே அமைந்துள்ளது.
# சன்வே விரைவுப் பேருந்து வழித்தடம்

## நிலையங்கள்

| நிலையக் குறியீடு | பெயர் | தோற்றம் | குறிப்புகள் |
| --- | --- | --- | --- |
| **தொடக்கம்**.
**செத்தியா ஜெயா நிலையம்** - தஞ்சோங் மாலிம்–கிள்ளான் துறைமுக வழித்தடம். |  |  |  |
| மெந்தாரி விரைவுப் பேருந்து நிலையம் | சன்வே மெந்தாரி வணிக பூங்கா |  |  |
| சன்வே லகூன் விரைவுப் பேருந்து நிலையம் | சன்வே லகூன் சன்வே பிரிமிட் |  |  |
| சன்வெட் விரைவுப் பேருந்து நிலையம் | சன்வே மருத்துவ மையம்; டெய்லர் பல்கலைக்கழகம் பாதசாரி நடைபாதை |  |  |
| சன்யூ மொனாஷ் விரைவுப் பேருந்து நிலையம் | மலேசிய மோனாஷ் பல்கலைக்கழகம்; சன்வே பல்கலைக்கழகம் பாதசாரி நடைபாதை |  |  |
| சவுத் குவே யுஎஸ்ஜே 1 விரைவுப் பேருந்து நிலையம் | மைடின் USJ 1; காசா சுபாங்; இம்பியான் மெரிடியான் |  |  |
| யூஎஸ்ஜே 7 விரைவுப் பேருந்து நிலையம் | **முடிவு**.
**மாற்றுவழி நிலையம்** - யுஎஸ்ஜே7 எல்ஆர்டி நிலையம் எல்ஆர்டி | } |  |
# சன்வே விரைவுப் பேருந்து வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்–செரி பெட்டாலிங் வழித்தடம்
- அம்பாங் வழித்தடம்–செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# குலமங்கலம், மதுரை

**குலமங்கலம்** என்பது இந்தியாவின் தமிழ்நாடு மாநிலம், மதுரை மாவட்டம், மதுரை வடக்கு வட்டம், மதுரை மேற்கு ஊராட்சி ஒன்றியத்தில் உள்ள ஒரு கிராமம் ஆகும். இது மதுரை புறநகரத்தில் அமைந்துள்ளது. இது குலமங்கலம் குறு வட்டத்தில் உள்ளது. மதுரை மாநகரத்திற்கு வடக்கே 11 கிலோ மீட்டர் தொலைவில் குலமங்கலம் உள்ளது.
# குலமங்கலம், மதுரை

## அமைவிடம்

கடல் மட்டத்திலிருந்து சுமார் 185.32 மீ. உயரத்தில், என்ற புவியியல் ஆள்கூறுகள் கொண்டு, குலமங்கலம் பகுதி மதுரையில் அமைந்துள்ளது.
# குலமங்கலம், மதுரை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், குலமங்கலம் பகுதியின் மக்கள்தொகை 5,392 பேர் ஆகும். இதில் 2,784 பேர் ஆண்கள் மற்றும் 2,608 பேர் பெண்கள் ஆவர்.
# குலமங்கலம், மதுரை

## சமயம்

தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வரும் அம்மச்சியார் கோயில் என்ற கிராமக் கோயில் ஒன்று குலமங்கலத்தில் அமையப் பெற்றுள்ளது.
# குலமங்கலம், மதுரை

## அரசியல்

குலமங்கலம் பகுதியானது, மதுரை கிழக்கு (சட்டமன்றத் தொகுதி) சார்ந்தது. மேலும், இப்பகுதி மதுரை மக்களவைத் தொகுதி வரம்புக்கு உட்பட்டதாகும்.
# துங்கர்பூர் மருத்துவக் கல்லூரி

**துங்கர்பூர் மருத்துவக் கல்லூரி** (*Dungarpur Medical College*) என்பது இந்தியாவில் இராசத்தானின் துங்கர்பூரில் உள்ள ஒரு முழுமையான மருத்துவக் கல்லூரியாகும். இக்கல்லூரி 2018ஆம் ஆண்டில் நிறுவப்பட்டது. இக்கல்லூரி மருத்துவத்தில் இளநிலை மருத்துவம் மற்றும் அறுவையியல் பட்டப்படிப்பை வழங்குகிறது. செவிலியம் மற்றும் மருத்துவத் துணைப்பிரிவுப் படிப்புகளும் இங்கு வழங்கப்படுகின்றன. இந்தக் கல்லூரி இராசத்தான் சுகாதார அறிவியல் பல்கலைக்கழகத்துடன் இணைக்கப்பட்டுள்ளது. தேசிய மருத்துவ ஆணையத்தால் அங்கீகரிக்கப்பட்டுள்ளது. நீட் தேர்வு மூலம் தகுதியின் அடிப்படையில் கல்லூரிக்கு மாணவர்கள் தேர்வு செய்யப்படுகின்றனர். இக்கல்லூரியில் 2018 ஆகத்து கல்வி ஆண்டு முதல் மருத்துவப் படிப்புகளைத் தொடங்கியுள்ளது.
# துங்கர்பூர் மருத்துவக் கல்லூரி

## படிப்புகள்

துங்கர்பூர் மருத்துவக் கல்லூரியில் மாணவர்கள் மருத்துவப் பட்டப்படிப்பினை மேற்கொள்கின்றனர்.
# கீதாஞ்சலி மருத்துவக் கல்லூரி

**கீதாஞ்சலி மருத்துவக் கல்லூரி** (*Geetanjali Medical College*) என்பது இந்தியாவில் இராசத்தானின் உதய்பூர் நகரில் அமைந்துள்ள ஒரு தனியார் மருத்துவக் கல்லூரி ஆகும்..இந்தக் கல்லூரி கீதாஞ்சலி மருத்துவமனையுடன் இணைக்கப்பட்டுள்ளது. இது 1150 படுக்கைகள் கொண்ட மூன்றாம் நிலை பராமரிப்பு மருத்துவமனையாகும். 2011 வரை இக்கல்லூரி மாணவர் சேர்க்கை இராசத்தான் சுகாதார அறிவியல் பல்கலைக்கழகத்தால் நடத்தப்பட்டது. 2012ஆம் ஆண்டு இப்பல்கலைக்கழகம் கீதாஞ்சலி பல்கலைக்கழகத்துடன் இணைக்கப்பட்டது.
# கீதாஞ்சலி மருத்துவக் கல்லூரி

## வழங்கப்படும் படிப்புகள்

- **முதுகலை படிப்புகள்**  
1. உயிர் வேதியியல்
1. உடற்கூறியல்
1. பொது மருத்துவம்
1. மார்பக மருத்துவம்
1. உடலியல்
1. நுண்ணுயிரியல்
1. தோல் மருத்துவம்
1. மருந்தியல்
1. நோயியல்
1. எலும்பியல்
1. காது மூக்கு தொண்டை
1. கண் மருத்துவம்
1. தடயவியல் மருத்துவம்
1. சமூக மருத்துவம்
1. கதிரியக்க-நோயறிதல்
1. மயக்க மருந்து
1. குழந்தை மருத்துவம்
1. மகப்பேறியல் மற்றும் மகளிர் மருத்துவம்
1. மருத்துவமனை நிர்வாகத்தில்
1. மருத்துவ உளவியல்  
- **முனைவர் பட்டப் படிப்புகள்**  
1. உயிர் வேதியியல்
1. உடலியல்
1. நுண்ணுயிரியல்
1. சமூக மருத்துவம்
1. தடயவியல் மருத்துவம்
1. நோயியல்
1. மருந்தியல்
1. உடற்கூறியல்
# பாரம்பரியச் சதுக்கம்

**பாரம்பரியச் சதுக்கம்** அல்லது சௌக் சந்தை பாரம்பரியச் சதுக்கம் என்பது சூரத்து பழைய நீதிமன்றப் பகுதியில் உள்ள சௌக் சந்தையில் அமைந்துள்ள பாரம்பரிய இடமாகும். பாரம்பரியச் சதுக்கத்தின் கட்டிடக்கலை பிரித்தானிய மற்றும் முகலாய கட்டடக் கலையினைச் சார்ந்தது.  
2013ஆம் ஆண்டில், சூரத் மாநகராட்சி பாரம்பரியச் சதுக்கத்தை மறுசீரமைக்கத் தொடங்கியது. இது தற்போது சூரத் மாநகராட்சியால் நிர்வகிக்கப்படுகிறது.
# பாரம்பரியச் சதுக்கம்

## கருப்பொருளும் ஈர்ப்புகளும்

பாரம்பரியச் சதுக்கத்தில் ஏழு முக்கிய இடங்கள் உள்ளன. இவை:
# பாரம்பரியச் சதுக்கம்

## கருப்பொருளும் ஈர்ப்புகளும்

### சூரத் கோட்டை

சூரத்தின் பழைய கோட்டை அல்லது சூரத்துக் கோட்டை என்றும் அழைக்கப்படும் சூரத்து கோட்டை 16ஆம் நூற்றாண்டில் குடாவந்த் கானால் கட்டப்பட்டது.
# பாரம்பரியச் சதுக்கம்

## கருப்பொருளும் ஈர்ப்புகளும்

### ஆண்ட்ரூசு நூலகம்

ஆண்ட்ரூசு நூலகம் சூரத்தில் உள்ள 175 ஆண்டுகள் பழமையான நூலகமாகும்.
# பாரம்பரியச் சதுக்கம்

## கருப்பொருளும் ஈர்ப்புகளும்

### ஜா. ஜீ. பயிற்சி கல்லூரி

கோட்டையின் முன் அமைந்துள்ள ஒரு முன்னாள் ஆங்கிலப் பள்ளி 1827ஆம் ஆண்டில் சேத் சோராப்ஜி ஜாம்செட்ஜி ஜீஜீபாய் வழங்கிய நன்கொடையிலிருந்து நிறுவப்பட்டது. பின்னர் இந்தப் பள்ளி "சோராப்ஜி ஜாம்செட்ஜி ஜீஜீபாய் உயர்நிலைப் பள்ளி" என்று தரம் உயர்த்தப்பட்டது. 1939ஆம் ஆண்டில் ஆரம்பப் பள்ளி ஆசிரியர்களுக்குப் பயிற்சி அளிப்பதற்காக ஒரு கல்லூரியைத் தொடங்குவதற்காக இந்த உயர்நிலைப் பள்ளி அரசாங்கத்தால் மூடப்பட்டது.
# பாரம்பரியச் சதுக்கம்

## கருப்பொருளும் ஈர்ப்புகளும்

### பழைய அருங்காட்சியகம்

பழைய அருங்காட்சியகம் ஆங்கிலேயர்களின் காலத்தில் உருவாக்கப்பட்டது.
# பாரம்பரியச் சதுக்கம்

## கருப்பொருளும் ஈர்ப்புகளும்

### ஆங்கிலிக்கன் தேவாலயம்

ஆங்கிலிகன் தேவாலயம், கத்தோலிக்கக் கிறித்தவத் திருச்சபை என்று அழைக்கப்படுகிறது. இது சூரத்தின் பழமையான தேவாலயமாகும். ஆங்கிலிகன் தேவாலயம் 19ஆம் நூற்றாண்டில் பிரபலமான மேற்கத்திய வடிவமைப்பின் படி 1824இல் கட்டப்பட்டது. இந்தத் தேவாலயக் கட்டிடத்தின் கட்டுமானம் 1820ஆம் ஆண்டு மவுண்ட் இசுடூவர்ட் எல்பிசுடனின் ஆசீர்வாதத்தின் கீழ் தொடங்கப்பட்டது. இந்தத் தேவாலயத்தின் முக்கியச் சிறப்பம்சமாக 10-அடி நீளமான (3.0 மீ) சிலுவை மற்றும் 300 ஆண்டுகள் பழமையான வேதகமா நூல் ஆகும்.
# பாரம்பரியச் சதுக்கம்

## கருப்பொருளும் ஈர்ப்புகளும்

### கசுதூரிபா தோட்டம்

கசுதூரிபா காந்தி பால் உத்யான் ஆங்கிலிகன் தேவாலயத்திற்கு அருகிலுள்ள ஒரு வரலாற்றுச் சிறப்புமிக்க தோட்டம் ஆகும்.
# பாரம்பரியச் சதுக்கம்

## கருப்பொருளும் ஈர்ப்புகளும்

### விக்டோரியா தோட்டம் (காந்தி புவாக்)

காந்தி புவாக் என்று அழைக்கப்படும் விக்டோரியா தோட்டம் சூரத் கோட்டைக்கு அருகில் அமைந்துள்ளது.
# பாரம்பரியச் சதுக்கம்

## பிற சுற்றுலா இடங்கள்

பாரம்பரியச் சதுக்கத்திற்கு அருகில் அமைந்துள்ள பிற வரலாற்றுச் சிறப்புமிக்க இடங்கள்:  
- சனிவாரி பஜார்
- பாரம்பரிய நடைபாதை
- முகலாய சராய்
# ஈத்கா சட்டமன்றத் தொகுதி

**ஈத்கா சட்டமன்றத் தொகுதி** (ईदगाह विधानसभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். ஈத்கா சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# ஈத்கா சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1977 | அப்துல் ரசித் காபூலி | சனதா கட்சி |
| 1983 | முபாரக் குல் | சம்மு காசுமீர் தேசிய மாநாட்டு கட்சி |
| 1987 | முகமது சஃபி கான் | சம்மு காசுமீர் தேசிய மாநாட்டு கட்சி |
| 1996 | முபாரக் கல் | சம்மு காசுமீர் தேசிய மாநாட்டு கட்சி |
| 2002 | முபாரக் கல் | சம்மு காசுமீர் தேசிய மாநாட்டு கட்சி |
| 2008 | முபாரக் கல் | சம்மு காசுமீர் தேசிய மாநாட்டு கட்சி |
| 2014 | முபாரக் கல் | சம்மு காசுமீர் தேசிய மாநாட்டு கட்சி |
| 2024 | முபாரக் கல் | சம்மு காசுமீர் தேசிய மாநாட்டு கட்சி |
# ஈத்கா சட்டமன்றத் தொகுதி

## இவற்றையும் காண்க

- சிறிநகர்
# சங்கத் கோட்டை

**சங்கத் கோட்டை** (தங்க கோட்டை)(*Songadh Fort*) என்பது இந்தியாவில் குசராத்து தபி மாவட்டத்தின் சங்கத் நகரில் உள்ள 16ஆம் நூற்றாண்டின் கோட்டையாகும். குசராத்தி மொழியில் 'சன்' (தங்கம்) மற்றும் 'காட்' (கோட்டை) என்ற சொற்களிலிருந்து இந்தக் கோட்டைக்கு இதன் பெயர் கிடைத்தது. இது கடல் மட்டத்திலிருந்து 112 மீட்டர் உயரத்தில் தபி ஆற்றின் உகாய் அணைக்கு அருகில் அமைந்துள்ளது. எதிரிகளைக் கண்காணிக்க ஒரு வசதியான இடமாக இது உயரமான மலையின் உச்சியில் கட்டப்பட்டுள்ளது.
# சங்கத் கோட்டை

## கட்டிடக்கலை

முகலாயர்கள் மற்றும் மராத்தியர்கள் ஆகிய இருவரின் செல்வாக்கின் சான்றுகள் இந்தக் கோட்டையின் கட்டிடக்கலையில் காணப்படுகின்றன.
# சங்கத் கோட்டை

## போக்குவரத்து

தேசிய நெடுஞ்சாலை-6இல் உள்ள சங்கத் நகரத்தை அணுகுவதன் மூலம் இதை அடையலாம்.
# சங்கத் கோட்டை

## சுற்றுலா ஈர்ப்பு

இந்தக் கோட்டை சங்கத் உள்ளூர் ஆணையம் மற்றும் மாவட்ட அதிகாரிகளால் சுற்றுலாப் பயணிகளை ஈர்க்கும் இடமாக உருவாக்கப்பட்டுள்ளது. சுற்றுலாத் தலத்தை மேம்படுத்தும் ஒரு பகுதியாக ஒரு ஏரி உருவாக்கப்பட்டு அணை ஒன்றும் கட்டப்பட்டுள்ளது.
# குசராத்தில் உள்ள கோட்டைகளின் பட்டியல்

இது இந்தியாவின் குசராத்தில் உள்ள கோட்டைகளின் பகுதி பட்டியல் (*List of forts in Gujarat*) ஆகும்.  
- பத்ரா கோட்டை, அகமதாபாத்
- சூரத்து கோட்டை, சூரத்து,
- புஜியா கோட்டை, புஜ்
- புஜ் கோட்டை
- காந்த்க் கோட்டை, பச்சாவு
- மேனக் கோட்டை, அகமதாபாத்
- பாவாகத்
- ரோகா கோட்டை, கச்சு
- தேரா கோட்டை, கச்சு
- உபர்கோட் கோட்டை, ஜுனாகத்
- சோங்காத் கோட்டை, சோங்காத்
- ஜிஞ்ஜுவாடா கோட்டை
- வாட்நகர் கோட்டை
- பரூச் கோட்டை
- தப்கோய் கோட்டை
- பிரபாசு பதான் கோட்டை
- பத்ரா கோட்டை, படான்
- முந்திரா கோட்டை
- பாலன்பூர் கோட்டை
- இடரியோ காத், இடார்
- இடார் கோட்டை
- லக்பத் கோட்டை
- இந்திரகாட் கோட்டை, பலிகரம்பேலி
- சச்சின் கோட்டை, சச்சின்
- சத்ரபதி சிவாஜி பர்னேரா கோட்டை, பர்னேரா பார்டி
- கௌரவ் கோட்டை
- கெய்க்வாட் கோட்டை, வியாரா
- அர்ஜுங்காட் கோட்டை, வாபி
- தோராஜி கோட்டை, தோராஜி
- ரூப்காத், வடிரூபகாத், டாங்
- சத்ரா கோட்டை, சத்ரா
- கோட்டை, இந்தோடா, காந்திநகர்
- பண்டைய கோட்டை இடிபாடுகள், தரங்கா
- கேம்பனர் கோட்டை, சம்பனர்
- கலிகம் கோட்டை, அகமதாபாத்
- தேரி பவதி கோட்டை தேகாம் அருகில்
- ஹிங்கோல்கத் மலை கோட்டை
- அனல்காத்
- விகாகோட் கோட்டை
- கோட்டை, கடி
- விட்டல்கட் கோட்டை
- பிண்ட்வால் கோட்டை, பிப்ரோல்
- அஜ்மாவத் கோட்டை, சுராவத்
- உப்லேதா கோட்டை
- பாலசினோர் கோட்டை
- காட்கா கோட்டை
- சந்தன் கோட்டை
- ராஞ்சோத்புரி கோட்டை, லக்தார்
- துனா கோட்டை
- மாண்டவி கோட்டை
- விரணி கோட்டை, விராணி
- மனியாரா கோட்டை
- சூலி கோட்டை
- ஜசுதான் கோட்டை
- வாழூர் கோட்டை
- கோட்டை, பாலன்பூர்
- ரான்பூர் கோட்டை
- பதாரி கோட்டை
- சிம்போரின் தூய அந்தோணி கோட்டை உனாவுக்கு அருகில்
- ஜிஞ்சுவாடா கோட்டை
- கத்சிசா கோட்டை
# சுபாங் ஜெயா நிலையம்

**சுபாங் ஜெயா நிலையம்** (ஆங்கிலம்: *Subang Jaya Station*; மலாய்: *Stesen Subang Jaya*); சீனம்: 梳邦再也) என்பது மலேசியா, சிலாங்கூர், மாநிலத்தில் பெட்டாலிங் ஜெயா, பண்டார் சன்வே பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
சுபாங் ஜெயா நிலையம் பெட்டாலிங் ஜெயாவின் சுபாங் ஜெயா குடியிருப்புப் பகுதிகளில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காக கட்டப்பட்டது.  
இந்த நிலையம் தஞ்சோங் மாலிம்–கிள்ளான் துறைமுக வழித்தடம் *(KTM Komuter Port Klang Line);* கேஎல் சென்ட்ரல்–இஸ்கைபார்க் *(KL Sentral-Terminal Skypark Line)* மற்றும் கிளானா ஜெயா வழித்தடம் *(LRT Kelana Jaya Line)* ஆகியவற்றால் சேவை செய்யப்படுகிறது.
# சுபாங் ஜெயா நிலையம்

## பொது

இந்த நிலையம் ஒரு பிரபலமான தொடருந்து மற்றும் பேருந்து மையமாகும். சுபாங் ஜெயா செகி கல்லூரி, டெய்லர் பல்கலைக்கழகம், மோனாஷ் பல்கலைக்கழகம்,இந்தி கல்லூரி, மலேசிய *KDU* பல்கலைக்கழகக் கல்லூரி, சன்வே பல்கலைக்கழகம் போன்ற கல்லூரிகள் மற்றும் பல்கலைக்கழகங்களுக்குச் செல்வதற்குப் பொதுவாகப் பயன்படுத்தப்படுகிறது.  
இந்த நிலையத்திலிருந்து கோலாலம்பூர் சென்ட்ரலுக்குச் செல்ல சுமார் 30 நிமிடங்கள் ஆகும். அத்துடன் இந்த நிலையம் தஞ்சோங் மாலிம்–கிள்ளான் துறைமுக வழித்தடம்; பெட்டாலிங் ஜெயா, சுபாங் ஜெயா குடியிருப்புப் பகுதிகளில் வசிக்கும் மக்களுக்குச் சேவை செய்கிறது.  
கேஎல் சென்ட்ரல்–இஸ்கைபார்க் வழித்தடம் இந்த நிலையத்தின் வழியாக, இதே நிலையத்தையும் கடந்து செல்கிறது. செத்தியா ஜெயா நிலையத்தில் நிற்காத இஸ்கைபார்க் வழித்தட தொடருந்துகள் *(Skypark Link)* இந்த நிலையத்தில்]] *(Subang Jaya Station)* நின்று செல்கின்றன.
# சுபாங் ஜெயா நிலையம்

## கிளானா ஜெயா வழித்தடம்

கிளானா ஜெயா வழித்தடம் அல்லது 'கிளானா ஜெயா இலகு விரைவு தொடருந்து வழித்தடம்' (*LRT Kelana Jaya Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் இலகு விரைவு தொடருந்து வழித்தடம் (*Light Rapid Transit Line*) (**LRT**) ஆகும். இந்த வழித்தடம் மலேசியாவில் முதல் முழு தானியங்கி மற்றும் ஓட்டுநர் இல்லாத தொடருந்து அமைப்பைக் கொண்டதாகும்.  
இந்த வழித்தடம் மலேசியாவின் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்கு பகுதியில் அமல்படுத்தப்பட்ட ஒருங்கிணைந்த போக்குவரத்து அமைப்பின் (*Klang Valley Integrated Transit System*) ஒரு பகுதியாகும்.  
இந்த வழித்தடத்தில் 37 நிலையங்கள் உள்ளன. 46.4 கிமீ நீளமுள்ள பாதையில் பெரும்பாலும் நிலத்தடி மற்றும் உயரமான மேம்பால அடுக்குகளில் எல்ஆர்டி நிலையங்கள் இயங்குகின்றன.
# சுபாங் ஜெயா நிலையம்

## கிளானா ஜெயா வழித்தடம்

### புத்ரா எல்ஆர்டி

முன்பு இந்த வழித்தடம் புத்ரா எல்ஆர்டி (*PUTRA LRT*) என அழைக்கப்பட்டது. இது ரேபிட் கேஎல் அமைப்பின் ஒரு பகுதியாக, பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் மூலம் இயக்கப்படுகிறது.  
இந்த வழித்தடத்திற்கு அதன் முன்னாள் முனையமான கிளானா ஜெயா நிலையத்தின் பெயர் வைக்கப்பட்டு உள்ளது. அதிகாரப்பூர்வமான போக்குவரத்து வரைபடங்களில் வழித்தடம் 5; வழித்தடத்தின் நிறம் சிகப்புக்கல் என பொறிக்கப்பட்டு உள்ளது.  
15 பிப்ரவரி 1994-இல் கிளானா ஜெயா வழித்தடத்தின் கட்டுமானம் தொடங்கியது.  
தொடக்கத்தில் இருந்து இறுதி வரையிலான முழுப் பயணத்திற்கும் மொத்தம் ஒரு மணி நேரம் 25 நிமிடங்கள் பிடிக்கும்; மற்றும் இந்தப் பயணம் 37 நிலையங்களை உள்ளடக்கியது.
# விக்கிப்பீடியா:Statistics/weekly/27-Oct-2024
| 215 | 2409:40F4:1012:B625:7590:2929:2DD5:B2D2 | 0 | 1 | 0 | 0 | 0 | 0 | 0 | 1 | 0 |  |
| 216 | 2406:7400:BB:C5C:783D:3F0E:C27F:608F | 0 | 1 | 0 | 0 | 0 | 0 | 0 | 1 | 910 |  |
| 217 | 2401:4900:67B2:2CB0:188F:37FF:FE10:31B5 | 0 | 1 | 0 | 0 | 0 | 0 | 0 | 1 | 79 |  |
| 218 | 2409:408D:4EB9:DDD0:0:0:1CCA:8903 | 0 | 1 | 0 | 0 | 0 | 0 | 0 | 1 | 0 | } |
# செருகரை

**செருகரை** (*Cherukara*) என்பது இந்தியாவின், கேரளத்தின், மலப்புறம் மாவட்டத்தில் உள்ள ஒரு சிற்றூர் ஆகும். இதன் அருகிலுள்ள நகரம் பெரிந்தல்மண்ணை ஆகும். இது இது சுமார் தொலைவில் உள்ளது.
# செருகரை

## போக்குவரத்து

இந்த கிராமத்தை உள்ளூர் பேருந்துகள் மற்றும் வாடகை ஊர்திகள் மூலம் அணுகலாம். ஷொர்ணூர் - நிலம்பூர் தொடருந்து பாதை இந்த பகுதியில் சேவையில் உள்ளது.
# செருகரை

## கல்வி

### ஏ.எம்.யு மலப்புரம் வளாகம்

ஏ. எம். யு மலப்புரம் வளாகம் என்பது அலிகார் முஸ்லிம் பல்கலைக்கழகத்தின் மூன்று கிளைகளில் ஒன்றாகும். இது மலையில் உள்ள செருகரை கிராமத்தில் அமைந்துள்ள உயர்கல்வி மையமாகும். இது 12 ஆம் வகுப்புக்குப் பிறகு ஐந்தாண்டு சட்டப் படிப்பையும், பட்டப்படிப்புக்குப் பிறகு எம்பிஏ மற்றும் பிஎட் படிப்பையும் வழங்குகிறது. இந்தப் படிப்புகளுக்கான நுழைவுத் தேர்வுகளுக்கு மாணவர்கள் AMU தேர்வின் கட்டுப்பாட்டாளரிடம் மார்ச் மாதத்தில் விண்ணப்பிக்கலாம்.
# செருகரை

## கல்வி

### எம்.ஐ.சி ஆங்கில வழி மேல்நிலைப்பள்ளி

மன்ஃபா-உல்-உலூம் இஸ்லாமிய வளாக அறக்கட்டளையால் நடத்தப்படும் எம்.ஐ.சி ஆங்கில வழி மேல்நிலைப் பள்ளி, செருகரையில் அமைந்துள்ள ஒரு மேல்நிலைப் பள்ளியாகும். இது சிபிஎஸ்இ புதுதில்லியுடன் இணைக்கப்பட்டுள்ளது. இது மறைந்த புன்னசேரி பாப்பு ஹாஜியால் நிறுவப்பட்டது. இப்பள்ளி பொது கல்வி, மற்றும் இஸ்லாமிய தார்மீக படிப்புகளை வழங்குகிறது.  
பள்ளி நிருவாகம் ஒரு அனாதை இல்லத்தை நடத்துகிறது.
# செருகரை

## செருகாரா ஜும்ஆ பள்ளிவாசல்

செருகாரை ஜுமா பள்ளிவாசல் என்பது செருகரையில் உள்ள ஒரு பள்ளிவாசல் ஆகும், இது தேர்ந்தெடுக்கப்பட்ட உறுப்பினர்களைக் கொண்ட உள்ளூர் அமைப்பான "செருகாரா மஹால் கமிட்டி" நிருவகிக்கப்படுகிறது.
# செருகரை

## வெளிநாடுகளில் வேலை

1970களில் கேரளத்தில் இருந்து மத்திய கிழக்கு நாடுகளுக்கு பெருமளவு தொழிலாளர்கள் குடிபெயர்ந்துள்ளனர். கேரளத்தின் பிற பகுதிகளைப் போலவே இங்கிருந்தும், சவுதி அரேபியா, கத்தார் ஐக்கிய அரபு அமீரகம் ஆகிய நாடுகளுக்கு வேலை தேடி குடிபெயர்ந்தனர். துவக்கத்தில் பெரும்பாலானோர் திறமை தேவையில்லாத உடலுழைப்பு பணிகலில் ஈடுப்பட்டனர். பின்னர் திறமையான / படித்த மக்கள் செருகாரையிலிருந்து இடம்பெயரத் தொடங்கினர். புலம்பெயர்ந்தோர் சிலர் வணிகத்திலும் ஈடுபட்டனர். அங்கிருந்து அனுப்பபட்ட பணம் செருகரை மக்களின் வாழ்க்கைத் தரத்தை மேம்படுத்தியது. அவர்கள் தங்கள் தாயகத்திலும் வெளிநாட்டிலும் சமூக ரீதியாகவும் பண்பாட்டு ரீதியாகவும் ஒழுங்கமைக்கப்பட்டுள்ளனர். செருகரையர்கள் பல தன்னார்வ அமைப்புகளில் அங்கம் வகிக்கின்றனர். அத்தகைய ஒரு அமைப்பு செருகாரை எம்.ஐ.சி நலக்குழு, ஜெட்டா போன்றவையாகும். ஒரு சில செருகாரைய அமைப்புகள் வளைகுடா பகுதிகளில் உள்ளன. இந்த அமைப்புகளின் முக்கிய நோக்கம் உதவி தேவைப்படுபவர்களுக்கு உதவுவதாகும். இந்த அமைப்புகளின் உதவிக் கரங்கள் வீடுகள் கட்டவும், ஏழைப் பெண்களுக்கு திருமணம் செய்யவும், கல்வி வழங்கவும் உதவின.
# செருகரை

## பண்பாடு

செருகரை முஸ்லிம்கள் பெரும்பான்மையாக வாழும் பகுதியாகும். இந்துக்கள் ஒப்பீட்டளவில் குறைந்த எண்ணிக்கையில் உள்ளனர். டஃப் முது, கோல்கலி, அரவாணமுத்து ஆகியவை இங்கு பொதுவாக காணப்படும் நாட்டுப்புற கலைகளாகும். இஸ்லாமிய ஆய்வுகளை செய்ய வசதியாக பல நூலகங்கள் பள்ளிவாசல்களுடன் இணைக்கப்பட்டுள்ளன. பெரும்பாலான புத்தகங்கள் அரபி-மலையாளத்தில் எழுதப்பட்வை. அவை அரேபிய எழுத்துகளில் எழுதப்பட்ட மலையாள மொழிப் பதிப்புகளாகும். மக்கள் மாலை தொழுகைக்காக பள்ளிவாசல்களில் கூடி, தொழுகைக்குப் பிறகு சமூக மற்றும் கலாச்சாரப் பிரச்சினைகளைப் பற்றி விவாதிக்கின்றனர். இந்த மாலை கூட்டங்களின் போது வணிக மற்றும் குடும்ப பிரச்சினைகள் பேசி தீர்க்கபடுகின்றன. இந்து சிறுபான்மையினர் தங்கள் கோயில்களில் திருவிழாக்கள் கொண்டாடுவதன் மூலம் தங்கள் பாரம்பரியத்தை கடைபிடிக்கின்றனர். கேரளத்தின் மற்ற பகுதிகளைப் போலவே இந்து சடங்குகள் வழக்கமான பக்தியுடன் இங்கு செய்யப்படுகின்றன.